Šarūnas Bartas

Šarūnas Bartas (g. 1964 m. rugpjūčio 16 d. Šiauliuose) – lietuvių kino filmų režisierius.

 Biografija 
1986–1991 m. studijavo Kinematografijos institute Maskvoje. 1989 m. įkūrė pirmąją Lietuvoje nepriklausomą kino studiją „Kinema“. Režisūroje debiutavo pusiau mėgėjišku dokumentiniu filmu „Tofolarija“ ir atkreipusiu dėmesį vidutinio metražo dokumentiniu filmu „Praėjusios dienos atminimui“, kuris 1990 m. apdovanotas Amsterdamo dokumentinių filmų festivalio prizu.

2017 m. lapkritį aktorė Julija Steponaitytė savo facebook paskyroje ir interviu 15min.lt bei dailininkė Paulė Boculaitė interviu tinklalapiui nanook.lt apkaltino Š. Bartą seksualiniu užpuolimu.Š. Bartui – dar vieni kaltinimai: prakalbo ir dailininkė P. Bocullaitė, kauno.diena.lt, 2017-11-13 Reaguodamas į tai Vilniaus meras Remigijus Šimašius pranešė imsiąsis veiksmų dėl savivaldybės režisieriui lengvatinėmis sąlygomis nuomojamų patalpų „Skalvijos“ kino centre. Š. Bartas kaltinimus atmetė ir paskelbė iš patalpų išsikraustysiąs pats.Po ilgos tylos prabilo Šarūnas Bartas: „Nesutinku su mestais kaltinimais“

 Asmeninis gyvenimas 
Pirmoji žmona – rusų ir prancūzų aktorė Jekaterina Golubeva (1966–2011),Režisieriaus Barto gyvenimas už kadro delfi.lt  porai gimė duktė Ina Marija Bartaitė (1996–2021). Antroji žmona – smuikininkė Lora Kmieliauskaitė, duktė Una Marija.

 Filmografija 
 Tofolarija, 1986 m.
 Praėjusios dienos atminimui, 1989 m.
 Trys dienos (Three Days) 1991 m.
 Koridorius, 1994 m.
 Mūsų nedaug (Few of Us), 1996 m.
 Namai (A Casa), 1997 m.
 Laisvė, 2000 m.
 Europos vizijos (Visions of Europe) 2004 m.
 Septyni nematomi žmonės (Seven Invisible Men), 2005 m.
 Eurazijos aborigenas, 2010 m.
 Ramybė mūsų sapnuose, 2015 m.
 Šerkšnas (Frost), 2017 m.
 Sutemose, 2019 m.

Vaidino kino filmuose „Šešiolikmečiai“ (1987 m., rež. Raimundas Banionis), taip pat savo režisuotuose filmuose „Koridorius“, „Eurazijos aborigenas“ ir „Ramybė mūsų sapnuose“.

 Apdovanojimai 

 1990 m. „Wisselzak Trophy“ Tarptautiniame Amsterdamo dokumentinio kino festivalio prizas už kino filmą „Praėjusios dienos atminimui“.
 1992 m. FIPRESCI Berlyno kino festivalio prizas už kino filmą „Trys dienos“.
 1995 m. FIPRESCI apdovanojimas Viennale už kino filmą „Koridorius“.
 1995 m. C.I. C.A. E. apdovanojimas Torino Tarptautinis Jauno Kino Festivalis (International Festival of Young Cinema), už kino filmą „Koridorius“.
 2000 m. CinemAvvenire apdovanojimas (geriausias filmas, atskleidžiantis žmogaus-gamtos sąsajų aspektą) Venecijos filmų festivalyje už kino filmą „Mūsų nedaug“.
 2001 m. Lietuvos nacionalinė kultūros ir meno premija
 2010 m. „Sidabrinės gervės“ apdovanojimas nominacijoje „Geriausias režisierius“ už kino filmą „Eurazijos aborigenas“.lika.lt 
 2010 m. „Sidabrinės gervės“ apdovanojimas nominacijoje „Geriausias vaidybinis filmas“ už kino filmą „Eurazijos aborigenas“.lika.lt 
 2010 m. „Tamsiųjų naktų“ kino festivalyje (Estija) Š. Barto režisuotas filmas „Eurazijos aborigenas“ įvertintas geriausiu Baltijos šalių filmu.Estijoje įvertintas „Eurazijos aborigenas“. LRT.lt, 2010-12-0 
 2016 m. „Sidabrinės gervės“ apdovanojimas už geriausią režisieriaus darbą ir Š. Barto režisuotas filmas „Ramybė mūsų sapnuose“ įvertintas geriausiu metų pilnametražiu filmu.„Sidabrinė gervė“: triumfavo „Ramybė mūsų sapnuose“, už gyvenimo nuopelnus apdovanota Izabelė Pinaitytė, 15min.lt, 2016 m. gegužės 27 d.

 Nuorodos 
 IMDB aprašymas
 Lietuvos filmų centro aprašymas
 biografas.lt biografija 

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos kino režisieriai